  Виталий Пронин 1. Конкурс ортчытӥське 7-тӥ-11-тӥ классъёсын дышетскисьёс пӧлын. 2. Сое радъяло шаерысьтымы Куасэн бызьылонъя федерация но Йӧскалык прессалэн юртэз, Президент грантъёсъя фонд юрттэмен. 3. Конкурс радъяське спортэз, таза улонэз данъян, калыке вӧлмытон, усто гожъяськисьёсты шараян вылысь. 4. Ыстыны луэ тодмо спортсменъёс сярысь очеркъёс-зарисовкаос, гуртъёсын мугорез кыдатонлы но спортлы сӥзем проектъёс, кичӧлтонъёс, нылпиослэн асьсэлэн спортэн выремзы сярысь заметкаос. Ужды вылӥгес дунъяськоз, гожтэмды борды суред яке туспуктэм ватсады ке. 5. Пыриськыны быгато нимаз адямиос но, коллективъёс (классъёс) но. Келяны луэ удмурт яке ӟуч кылын гожтэм котькӧня уж, но соос азьвыл печатласькылэмын медаз луэ. 6. Ужъёстэс келялэ туэ 1-тӥ мартозь электрон почтае яке гожтэтэн почта пыр «Удмурт дунне» газетлэн редакцияз: Ижевск, К.Маркс урам, 274. Гожтэтады одно ик пусъе асьтэлэсь нимтулдэс, арлыддэс, адрестэс но телефондэс, со сяна — персональной даннойёстэс обработать карыны лэземды сярысь соглаш луэмдэс. 7. Конкурслы йылпумъянъёс лэсьтэмын луоз туэ 10 -тӥ мартэ. Вормисьёсты данъян ужрад ортчоз 13- тӥ мартэ Якшур-Бӧдьялан «Удмурт дунне» газетлэн кубокез понна ӵошатскон дыръя. 8. Валтӥсь кузьым — 2022-тӥ арын «Шундыкар» сменае путёвка. Вормисьёсты витё спортэн герӟаськем мукет кузьымъёс, нимо-дано спортсменъёсын автограф-сессиос. Усто ужъёс печатласькозы «Удмурт дунне» но «Ӟечбур!» газетъёсын, улонзэс журналистикаен герӟаны малпась выпускникъёслы Йӧскалык прессалэн юртэз Удмурт кун университетэ пырыны ходатайство сётоз. Теги: Газеткотырын конкурс  